नरगिस फाखरी का कहना है कि वे हॉलीवुड की जगह बॉलीवुड में ज्यादा कंफर्टेबल फील करती हैं. शायद वैसे ही, जैसे तुषार कपूर चुनौतीपूर्ण रोल करने से ज्यादा आरामतलब जिंदगी जीने में कंफर्टेबल रहते हैं. मत कहिए फाखरी, हमें पता है आपके लिए बॉलीवुड और साउथ का सिनेमा आसान काम है, हॉलीवुड में आपकी खराब एक्टिंग के चर्चे आम हैं. हालांकि नरगिस के लिए हमारी इतनी कठोरता ठीक नहीं क्योंकि नरगिस के सेंटी ट्वीट से पता चला है कि उदयगिरी से लौटने के बाद नरगिस-उदय का रिश्ता खत्म होने को तैयार है, वजह उदय चोपड़ा हैं जो सीरियस नहीं हैं. उदय के अलावा नरगिस सलमान से भी परेशान हैं. उन्हें लगा था कि किक में सलमान के साथ आयटम नंबर कर वे मीडिया में छा जाएंगी, लेकिन फोटोग्राफरों ने सलमान के बुरे बर्ताव के बाद उनकी फोटो लेना बंद कर रखा है और तस्वीरों में सलमान संग लगातार छपने का नरगिसी सपना टूट चुका है. बेनूरी हटाइए नरगिस, नरगिसी कोफ्ता खाइए, कोफ्त दूर भगाइए.